9a33a6bf3f81dfba9d8e65d010a7b093

Kære brevkassen.

Jeg oplever tit noget, som jeg ikke har hørt før eller hørt at andre skulle have det.

Når jeg har sexdrømme, vågner jeg altid op med kraftige smerter omkring livmoder og hele området omkring skridt. Det er smertefuld og noget der varer længe efter jeg er vågnet. Desuden har jeg oplevet det i flere år.

Hvordan kan det være at jeg får smerter fysisk ved sexdrømme?

Mvh 

 
Smerte ved sexdrømme
====================


ungzone.dk
2020.40

Kære du.

Det lyder rigtig ubehageligt, at du oplever smerte når du har sex drømme. Kan det være fordi at du i din søvn har pillet ved dig selv for hårdt eller lign? Hvis du har oplevet det i flere år, hvis du ikke har gjort det i forvejen kan det evt være du skal tale med din læge eller en gynækologi som måske kan give dig svar? Det kan også være der står noget om det på nettet, måske er der andre der har prøvet det? Jeg håber du fik svar på dit spørgsmål ellers skriv endelig igen. 

  
Vh Rebecca

 

Kære du,

Hm, ja det lyder lidt mystisk, at du har så store smerter efter en sexdrøm. Og endnu mere mystisk at det endda har stået på i flere år. 

Det er muligt at få fysisk smerte ved sexdrømme, da kroppen i underbevidstheden tilpasser sig den situation, du drømmer om. Så det kan give øget blodfylde og stimulering i kønsorganerne (både hos mænd og kvinder) selv under søvn. Hos mændene ses det ved erektion, og kvinders klitoris svulmer op. Sexdrømme giver en øget seksuel lyst, og derfor kan man opnå orgasme i søvne, og muligvis har man rørt ved sig selv i søvne. 

Jeg tænker, at det måske kunne være en forklaring hos dig. Men det virker selfølgelig mystisk, at det altid er sådan og i flere år. Netop fordi det har stået på i flere år, så synes jeg, du skal kontakte din egen læge eller en gynækolog, som kan undersøge dig og bedre forklare dig, hvorfor du får de fysiske smerter.

 

Jeg håber, du finder ud af det. Og ellers er du altid velkommen til at skrive ind til os igen.   


***Kærligst******Tia***

 